# Josep Masabeu i Tierno

Josep Masabeu i Tierno (Sabadell, 1952) és un pedagog català que fou regidor de l'Ajuntament de Girona. Ha realitzat diversos estudis de recerca històrica i sobre immigració i cohesió social. Presideix el Braval.

## Biografia

Nascut a Sabadell, per motius laborals del seu pare el 1959 la família es trasllada a Barcelona, on estudia a l'Escola Virtèlia. És doctor en Pedagogia per la Universitat de Barcelona (1988) amb la tesi Alexandre Galí i la Mútua Escolar Blanquerna, que reconstrueix una pàgina clau per entendre la renovació pedagògica a la Catalunya moderna. Va rebre el Premi Centenari d'Alexandre Galí.
Ha orientat la seva activitat professional en el món educatiu, especialment en temes d'organització escolar. Fou professor a l'escola Bell-lloc del Pla de Girona, una tasca que va desenvolupar des del 1974 fins a l'any 2000, quan va retornar a Barcelona. En l'àrea de l'administració local, va ser regidor de l'Ajuntament de Girona de 1983 a 1985 per la llista de Convergència i Unió. Col·laborador habitual de les Aules d'extensió universitària per a la gent gran de Girona. També ha desenvolupat activitats en l'àmbit del lleure de la joventut i en el de la solidaritat, dirigint diversos camps de treball internacionals i d'ajut humanitari a Polònia i Lituània a la dècada dels 90.
Des del 2009 presideix el Braval, una iniciativa de desenvolupament i promoció humana de l'Opus Dei situada al barri El Raval de Barcelona, que a través del voluntariat es proposa promoure la cohesió social, lluitar contra la marginació, prevenir l'exclusió social dels joves i facilitar la incorporació dels immigrants a la societat. El 2013 va rebre el premi Valors a una Trajectòria, concedit per l'Associació Cultural Valors. Una de les seves principals reivindicacions, que apareix especialment al seu llibre La República del Raval, és la seva aposta per a crear espais comuns de convivència per evitar problemes d'integració dels nouvinguts. El 2018 va rebre com a president del Braval el premi de la fundació Novia Salcedo per la tasca a la integració professional dels joves.

## Selecció d'obres

* Masabeu, Josep. Alexandre Galí i la Mútua Escolar Blanquerna. Barcelona: Associació Blanquerna, 1989. ISBN 84-404-5822-3.
* Masabeu, Josep. Escrivà de Balaguer a Catalunya 1913-1974. Petjades de Sant Josepmaria. Barcelona: Publicacions de l'Abadia de Montserrat, 2015. ISBN 978-84-9883-785-8. Arxivat 2015-12-23 a Wayback Machine.
* Masabeu, Josep. 20 històries de superació al Raval. Fundació Raval Solidari, 2017. ISBN 978-84-697-3834-4.
* Masabeu, Josep. Pallerols de Rialb. Història i Personatges. Barcelona: Fundació Rialb, 2020. ISBN 978-84-09-19209-0.

## Referències

* ↑ «gener 2014 Base de datos de libros editados en España». Ministeri de Cultura.
* ↑ Madrenys, Pere «Josep Masabeu i Tierno». El Punt, 02-03-1988 [Consulta: 17 gener 2014]. Arxivat 22 de febrer 2014 a Wayback Machine. «Còpia arxivada». Arxivat de l'original el 2014-02-22. [Consulta: 5 maig 2021].
* ↑ Gomis, Lorenzo «Una tesis sobre Blanquerna». La Vanguardia, 29-01-1990 [Consulta: 17 gener 2014].
* ↑ Vila, Gemma «La renovació pedagògica des de la figura d'Àlex Galí». Diari de Girona, 08-03-1988 [Consulta: 17 gener 2014]. Arxivat 22 de febrer 2014 a Wayback Machine. «Còpia arxivada». Arxivat de l'original el 2014-02-22. [Consulta: 5 maig 2021].
* ↑ «Premi Centenari d'Alexandre Galí». Avui, 08-03-1988, pàg. 31. Arxivat de l'original el 22 de febrer 2014 [Consulta: 17 gener 2014]. Arxivat 22 de febrer 2014 a Wayback Machine.
* ↑ Caldas, Àngel «el braval». Diari de Girona, 25-01-2014 [Consulta: 27 gener 2014].
* ↑ «Profesores y alumnos de la Universidad de Barcelona visitan Bell-lloc del Pla». Los sitios de Girona, 18-11-1980 [Consulta: 17 gener 2014].
* ↑ Colomer, Victor «Josep Masabeu, Braval del Raval: «Que un dels nostres nanos sigui universitari és un somni fet realitat»». Diari de Sabadell, 12-05-2011 [Consulta: 9 gener 2014].
* ↑ «El Govern de la ciutat». Girona: Ajuntament de Girona. [Consulta: 19 juny 2016].
* ↑ «Acta d'inici de legislatura». Acta 1983. Ajuntament de Girona. Arxivat de l'original el 2015-09-24. [Consulta: 9 gener 2014].
* ↑ Bouso Mares, Félix «Los 25, uno por uno. Josep Masabeu i Tierno». Los sitios de Girona, 15-06-1983 [Consulta: 17 gener 2014].
* ↑ «Segona sessió de les aules de difusió cultural per a gent gran a Girona». Diari de Girona, 29-04-1992 [Consulta: 17 gener 2014].
* ↑ «170 persones van seguir la conferència "Gent gran, gent jove..." a Girona». Diari de Girona, 15-11-1995 [Consulta: 17 gener 2014].
* ↑ Mora i Campanins, Josep «Gironins a Lituània». La comarca d'Olot, 1015, 26-08-1999, pàg. 60-61.
* ↑ Orihuel, J. «Algunos políticos y gurús hablan de oídas sobre la inmigración». Epansión, 29-03-2013 [Consulta: 14 gener 2014].
* ↑ «Cohesió social en un barri multicultural». opusdei.cat, 06-12-2002 [Consulta: 14 gener 2014].
* ↑ Gallotta, Nahuel «La escuela de la calle: Josep Masabeu y El Braval». Letras Libres, 15-08-2013 [Consulta: 14 gener 2014].
* ↑ «"El problema no es la inmigración, es el paro"». 21rs, 13-04-2011 [Consulta: 9 gener 2014]. Arxivat 7 de març 2014 a Wayback Machine.
* ↑ «B-Raval, un dels secrets de la cohesió social al barri català més multicultural». social.cat, 09-06-2011 [Consulta: 9 gener 2014].
* ↑ «Josep Masabeu dedica el premi Valors a una trajectòria als voluntaris de Braval». Valors, 10-12-2013 [Consulta: 9 gener 2014].
* ↑ «Un llibre analitza el fenomen de la immigració al Raval». Europa Press, 07-03-2011 [Consulta: 14 gener 2014].
* ↑ «El presidente del centro de apoyo Braval, en el Raval(Barcelona) aboga por la "acomodación" de autóctonos e inmigrantes». Europa Press, 24-04-2011 [Consulta: 9 gener 2014].
* ↑ «La integración es posible a través del deporte». Fundación Lengua, 09-03-2013 [Consulta: 14 gener 2014].
* ↑ «El Rey pide a las empresas que «se involucren» para responder al «desafío del empleo juvenil»» (en castellà), 15-10-2018. [Consulta: 1r maig 2020].